Fort Granne's

**Fort Granne's** myös **Grannenkaupunki**, *Grann City*, vuosina 1924-1991 **Leniksund** on kaupunki Grannenmaalla sijaitsevassa Knolandin tasavallassa Grannjärven lähistöllä Isojoen alkulähteillä. Kaupungissa asuu 1.400 ihmistä ja se sijaitsee 1000 kilometrin päässä Knolandin tasavallan pääkaupungista. Kaupunki on Ferditinan pienimpiä. Siitä huolimatta kaupungilla on lähihistoriassa ollut tärkeä merkitys. Kaupunki sijaitsee karulla, ikiroutaisella tundralla.

## Historia

Kaupungin perusti Grannenmaata kartoittanut Angenstanialainen upseeri August Grann vuonna 1892, jonka mukaan koko Grannenmaa on nimetty. Fort Granne's on edelleen yksi maailman kaukaisimmista kaupungeista. Kaupungilla oli vaikeaa selviytyä ensimmäisinä vuosikymmeninä syrjäisyyden ja kylmyyden vuoksi. Kaupunkia auttoi kuitenkin Grannen rata, joka valmistui 1908. Radalta kulkee edelleen 15 kilometrin sivuraide kaupunkiin. Ylivoimaisesti tärkein liikenneväline oli jokilaiva.

Kaupunki kuului Angenstanialle ensimmäiseen maailmansotaan asti. Ferditinan kansantasavalta kuitenkin liitti alueen yksipuolisesti itseensä 1924. Angenstania lopulta taipui ja luovutti kaupungin. Toisessa maailmansodassa Kivierämaan 1. Armeija hyökkäsi ja valloitti kaupungin ilman vastarintaa. Tarkoituksena oli perustaa uusia leirejä Ferditinasta siirrettävälle väestölle alueelle. Kaupungin Angenstanialainen puolustus oli vahva sodan loppuun asti: vasta Fort Granne'sin taistelussa Ferditinalaiset puolisotilaalliset joukot ottivat kaupungin takaisin.

Kaupunki kasvoi tämän jälkeen. Suurimmillaan asukasluku oli 1977, jolloin kaupungissa 12.000 asukasta malmivarojen vuoksi. Vuonna 1990 kaupungissa oli 10500 asukasta, mutta vuonna 2000 enää 2900. Tämä johtuu Ferditinan vapaan muuttamisen aikakaudesta.

### Grannen-Bomb

Maailman historian suurin vetypommi, Grannen-Bomb räjäytettiin Grannenmaan äärietelässä sijaitsevassa Alue 556:lla vuonna 1961. Pommin tuhovoima oli niin suuri että se tuhosi lähes kokonaan 500 km päässä sijainneen 7800 asukkaan Leniksunfin (kaupungin silloinen nimi). Kaupungissa ainoastaan Angenstanialainen vanha 1900-luvun alussa rakennettu kivinen kasarmialueen päärakennus säästyi täysin ehjänä. Tapaus herätti huomiota maailmalla, sillä tuhannet ihmiset jäivät kodittomiksi ja saivat palovammoja sen voimasta. Ferditinan kansantasavalta eväsikin kaiken tiedon pääsyn ulkomaailman, minkä vuoksi kansainvälisessä lehdistössä huomiotiin pääasiassa Angenstanialaisen Hot Cliffin kaupungin vauriot.

## Liikenne

Kaupunkiin kulkee 15 kilometrin pituinen sivuraide Grannen radalta, joka sijaitsee siitä linnuntietä pitkin noin 10 km itään. Kaupungissa on Grannenkaupungin rautatieasema, jolla ei ole kunnollista henkilöliikennettä. Kaupungissa on Fort Granne´sin lentokenttä, joka on Ferditinan pienimpiä matkustajakenttiä. Kaupunkiin johtaa osittain päällystämätön tie Knolandin tasavallan pääkaupungista, jonka kunto on kohtalainen.

Fort Grannesin asemalla on henkilöliikennettä Yalenburgiin kerran viikossa sekä tiheämpää tavaraliikennettä.

Grannjärvelle on kaupungista huonokuntoinen 30 kilometriä soratie ja järven rannassa sijaitsee Nevonniemen satama, joka oli aikoinaan Ferditinan merkittävimpiä jokisatamia ja Ordnan jokireitin eteläinen päätepiste, josta monet arktiset tuotteet kulkivat kohti pohjoista. Useat badakukselais-ferditinalaiset yritykset ilmoittivat investoivansa 2018 satoja miljoonia kulteja Nevonniemen sataman uudelleenkehittämiseen öljy- ja maakaasuterminaaleja varten. Uudesta Nevonniemestä on arvioitu tulevan maailman vilkkain raakaöljyn vientisatama ja nestekaasuterminaali, erityisesti Ordnajoen jäätymisajan lyhetessä jatkuvasti.

## Etäisyyksiä kaupungista

* Dunarsund - 3000 km
* Grannenburg 1000 km
* Hot Cliff 90 km (Pikkukaupunki Angenstanian Grannenmaalla ja Kivierämaassa)
* Angeburg 4100 km
* Fishinlinna 2500 km

## Sää

Kaupungin keskilämpötila on noin -11 astetta. Kylmin kuukausi on heinäkuu, keskilämpötila -44.5. Lämpimin kuukausi on tammikuu, keskilämpötila 9 astetta. Kylmin mitattu lämpötila on -66 ja korkein +37. Fort Granne's on kylmimpiä alueita koko maailmassa.